钦定古今图书集成/明伦汇编/闺媛典/第023卷 > 贾充妻李氏
## 钦定古今图书集成/明伦汇编/闺媛典/第023卷 > 贾充妻李氏

按《晋书贾充传》：充前妻李氏，淑美有才行，生二女褒、
裕。褒一名荃，裕一名濬。父丰诛，李氏坐流徙。后娶城
阳太守郭配女槐，即广成君也。武帝践祚，李以赦还，
帝特诏充置左右夫人，充母亦敕充迎李氏。郭槐怒，
充畏槐，乃为李筑室于永年里而不往来。槐欲省李
氏，充曰：“彼有才气，卿往不如不往。”槐盛仪而去，既入
户，李氏出迎，槐不觉脚屈，因遂再拜。李氏作《女训》，行
于世。